open-index/open-wikipedia-markdown huggingface dataset:
עונת 2016/2017 ביורוקאפ

**עונת 2016/2017 ב[[יורוקאפ]]** הייתה העונה ה-15 של תחרות אירופית זו לקבוצות כדורסל. היא אורגנה על ידי יורוליג בסקטבול. מהלך העונה היה תחת השפעה של סכסוך עם פיב"א אירופה. זו הייתה העונה הראשונה שהתקיימה תחת חסות של חברת מזון יוונית Chipita.

המשחק הראשון התקיים ב-12 באוקטובר 2016 ומשחקי הגמר הסתיימו ב-5 באפריל 2017. בתחרות השתתפו 20 קבוצות.

בסדרת משחקי הגמר של התחרות ניצחה אוניקאחה וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2017/2018 ביורוליג.

## מתכונת התחרות
לתחרות הוזמנו 24 קבוצות מליגות שהיו חברים ביול"ב:

- ספרד - 4 קבוצות

- הליגה האדריאטית, איטליה, גרמניה, רוסיה (VTB)- 3 קבוצות

- יוון, ישראל, ליטא, פולין - קבוצה בודדת

- הזמנה מיוחדת בהתאם להחלטה - 4 קבוצות

במקור היו אמורות להשתתף 24 קבוצות בתחרות, בעקבות לחץ של פיב"א אירופה שנבע מסכסוך יורוליג-פיב"א, 4 קבוצות איטלקיות (דינמו סאסארי, פלקנסטרו קאנטו, אקילה באסקט טרנטו, ופלקנסטרו רג'אנה) שהוזמנו להשתתף בתחרות בסופו של דבר הודיעו על אי-השתתפותם והוחלפו בלייטקבליס, במזט סקופיה, ובפואנלברדה. בהמשך גם א.א.ק. אתונה, פרטיזן בלגרד, וז'לונה גורה פרשו מהתחרות בעקבות לחצים. בשלב הבתים השתתפו 20 קבוצות מ-10 מדינות. הקבוצות אורגנו ב-4 בתים, 16 קבוצות החזקות של הבתים שיחקו שלב בתים נוסף. בהמשך 8 קבוצות המשיכו הפלייאוף שנערך בשיטת "עד 3 ניצחונות".

זוכה בתחרות קיבלה זכות להשתתף בעונת 2017/2018 ביורוליג.

## שלב הבתים

### בית א'

### בית ב'

### בית ג'

### בית ד'

## טופ 16

### בית ה'

### בית ו'

### בית ז'

### בית ח'

## שלבי הגמר

### משחקי הגמר

## פרסים אישיים
* MVP של העונה -  אלכסיי שבד מחימקי מוסקבה
* MVP של הגמר -  אלברטו דיאס מאוניקאחה
### נבחרת התחרות

## ישראל בתחרות
הפועל ירושלים הייתה נציגת ישראל בתחרות. את הבית המוקדם היא סיימה במקום השני, ואת שלב הבתים השני סיימה במקום הראשון והעפילה לשלב הפלייאוף. בשלב פלייאוף היא ניצחה את גראן קנריה, אך הפסידה לוולנסיה בחצי הגמר.

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2017
קטגוריה:תחרויות כדורסל ב-2016
קטגוריה:עונות בגביע יורוקאפ כדורסל
קטגוריה:2016 באירופה
קטגוריה:2017 באירופה
I Don't Like You

**I Don't Like You** (בעברית: **אני לא אוהבת אותך**) הוא שיר שבוצע על ידי הזמרת ההולנדית אווה סימונס. הוא יצא בתור הסינגל המוביל של האלבום בארצות הברית ב-26 במרץ 2012. כמו כן, הגיע השיר הגיע לראש מצעד שירי הדאנס קלאב בבילבורד.

## רקע
"I Don't Like You" הוא שיר הבכורה של סימונס שפורסם תחת חברת התקליטים אינטרסקופ רקורדס, והוא הופק על ידי המפיק הרוסי-גרמני זד. השיר אף נכלל ב-*[[Now That's What I Call Music! 43]]*.

## רמיקסים
ניקולס פיליפו מ-MTV.com דיווחה כי המפיק ההולנדי R3hab הפיק רמיקס לסינגל. הוא פורסם ב-22 במאי 2012, כחלק מהמיני אלבום של סימונס, ששמו (I Don't Like You (Remixes.

## מיקומי שיא

## היסטוריית יציאות לאור

## קישורים חיצוניים

קטגוריה:סינגלים בהוצאת אינטרסקופ רקורדס
קטגוריה:שירים שנכתבו על ידי זד
קטגוריה:שירים באנגלית
קטגוריה:שירי אלקטרו האוס
הנדריקוס קוליין

**הנדריקוס "הנדריק" קוליין** (בהולנדית: **Hendrikus "Hendrik" Colijn;** 22 ביוני 1869 – 18 בספטמבר 1944) היה חייל, איש עסקים ופוליטיקאי הולנדי, שכיהן כראש ממשלת הולנד בשנים 1925–1926 ובשנים 1933–1939.

## ביוגרפיה
קוליין נולד ב-22 ביוני 1869 לזוג מהגרים אשר היגרו להולנד מסיבות דתיות. קוליין היה הבכור מבין שישה ילדים. בגיל 16 עזב את הבית על מנת ללמוד באקדמיה צבאית בקמפן. בשנת 1892 הוא סיים את לימודיו כקצין בדרגת לוטננט שני (סגן). בשנת 1893 התחתן ונשלח לאיי הודו המזרחיים ההולנדיים, שם עבד כקצין בצבא הקולוניאלי במשך 16 שנים. בתקופה זו, העיד על עצמו קוליין כי השתתף במעשים אכזריים כנגד האוכלוסייה המקומית. הוא כתב ביומנו כי הרג אישה שהחזיקה את תינוקה, ולאחר מכן הרג עוד כ-9 נשים ו-3 ילדים אשר התחננו על חייהם. הוא העיד כי "העבודה לא הייתה נעימה, אך לא היה פתרון אחר".

עם שובו להולנד בשנת 1909, נבחר קוליין לפרלמנט מטעם המפלגה האנטי-מהפכנית. בשנת 1911 התמנה לשר המלחמה וביצע רפורמות באופי השירות הצבאי. לקראת סוף מלחמת העולם הראשונה, במאי 1918 פעל קוליין כמתווך בין הממלכה המאוחדת לבין וילהלם השני, קיסר גרמניה על מנת לארגן שביתת נשק ולסיים את המלחמה. כתוצאה מהמשא ומתן, וילהלם יצא לגלות בהולנד. בשנים שלאחר מכן פעל קוליין גם בתחום העסקים ואף היה המנכ"ל של חברת של.

בשנת 1922 התמנה קוליין למנהיג המפלגה ולשר האוצר. בשנת 1925 נבחר קוליין לראש הממשלה, אך נאלץ להתפטר כשנה לאחר מכן כתוצאה ממשבר פוליטי הנוגע ליצירת יחסים דיפלומטיים עם קריית הוותיקן. לאחר ההתפטרות, חזר קוליין לכהן בפרלמנט, ושימש כראש המשלחת ההולנדית לחבר הלאומים בשנים 1927–1929. בשנת 1933 חזר קוליין לראשות הממשלה. ממשלתו התמודדו עם השלכות השפל הגדול, אשר גרם נזק רב למדינה. קוליין דבק בתקן הזהב, אשר בסופו של דבר גרם נזק לכלכלה ולקריסת הממשלה.

לאחר כיבוש הולנד בידי גרמניה הנאצית קרא קוליין לקבל את שלטון הנאצים באירופה. השקפתו הושפעה מהפגנת הכוח האדירה שהפגין הבליץ הגרמני וחולשתם היחסית של כוחות בעלות-הברית. זמן קצר לאחר מכן הוא ניסה לארגן התנגדות פוליטית, אך נעצר ביוני 1941 והועבר לחקירה בברלין. בשנת 1943 הועבר קוליין למעצר במלון הררי נידח בתורינגיה. לפי נכדו של קוליין, הוא יועד על ידי היינריך הימלר לשמש בשלהי המלחמה כמתווך בין גרמניה הנאצית לממלכה המאוחדת, כפי שעשה בסוף מלחמת העולם הראשונה. קוליין נפטר במעצר בשנת 1944.

## קישורים חיצוניים

* 
* 

קטגוריה:ראשי ממשלת הולנד
קטגוריה:אנשי עסקים הולנדים
קטגוריה:שרי הגנה
קטגוריה:שרי החוץ של הולנד
קטגוריה:שרי האוצר של הולנד
קטגוריה:פוליטיקאים במלחמת העולם השנייה
קטגוריה:הולנדים שנולדו ב-1869
קטגוריה:הולנדים שנפטרו ב-1944
אסאדור אטשברי

**אסאדור אטשברי** (בבסקית: **Asador Etxebarri**) היא מסעדה ספרדית באשפה  שבביסקאיה בארץ הבסקים. המסעדה מדורגת במקום השישי בעולם ברשימת 50 המסעדות הטובות בעולם מאז שנת 2015. בשנת 2018 היא דורגה במקום העשירי.

ייחודיות המסעדה בכך שכל המאכלים המוגשים בה, כולל הקינוחים מוכנים אך ורק בצריבה קלה על אש או גחלים, לפי מינון מדויק של חום, זמן, רמת ה'בישול' של העצים ומקורם, שקובע השף ויקטור ארגינסוניס (Victor Arguinzoniz). לפי ארגינסוניס, בישולו מבוסס רק על הדגשת טעמי המקור באמצעות תוספת ארומה עדינה של עצים מסוגים שונים, ולמרות שכל המאכלים מוכנים על גבי עשן קל, הוא עומד על כך שאין מדובר בעישון או בהכנה אחרת באמצעות עשן.

## לקריאה נוספת
* מייקל פולן, **קיצור תולדות הבישול**: איך השפיע הבישול על חיינו. מאנגלית: ניצן לפידות. מודן הוצאה לאור, 2017. פרק 8 - קוֹדָה: אַשְׁפֶּה, ספרד. עמ' 122–129.

## קישורים חיצוניים

## הערות שוליים

קטגוריה:חבל הבסקים
קטגוריה:מסעדות
פייר גאסלי

**פייר גאסלי** (בצרפתית: **Pierre Gasly**, נולד ב-7 בפברואר 1996) הוא נהג מרוצים צרפתי המתחרה עבור קבוצת אלפין באליפות הפורמולה 1. בשנת 2016 זכה באליפות ה-GP2. גאסלי היה חלק מתוכנית פיתוח הנהגים של רד בול והתחרה בקבוצות טורו רוסו, רד בול ואלפאטאורי.

## קריירת מרוצים
גאסלי החל להתחרות בשנת 2006 בקטגוריית המינימי באליפות צרפת בקארטינג. את עונת הבכורה סיים במקום ה-15. שנה לאחר מכן שיפר את מיקומו וסיים במקום השישי. בשנת 2008 התחרה באליפות צרפת לקאדטים. שנה לאחר מכן החל להתחרות בתחרויות בינלאומיות.

בשנת 2011 עבר להתחרות במרוצי מכוניות חד-מושביות ולקח חלק באליפות צרפת בפורמולה 4 אותה סיים במקום השלישי. שנה לאחר מכן עבר להתחרות בפורמולה רנו 2 ליטר והשתתף בסבב האירופאי ובסבב הצפון-אירופאי של התחרות. שנה לאחר מכן עבר לקבוצת טק1 (Tech1). הוא זכה באליפות לאחר שהשיג שלושה ניצחונות וחמישה פודיומים נוספים. בעקבות הזכייה צורף לתוכנית הפיתוח לנהגים צעירים של רד בול. כחלק מהתוכנית עבר להתחרות בפורמולה רנו 3.5 ליטר. את העונה סיים כסגנו של קרלוס סאינס, משתתף אחר בתוכנית של רד בול.

בספטמבר 2014 ערך את הבכורה שלו בסבב ה-GP2. הוא הספיק לקחת חלק בששת המרוצים האחרונים של העונה, בהם לא צבר נקודות. בעונת 2015 עבר לקבוצת DAMS, בה התחרה לצידו של אלכס לין. את העונה סיים במקום השמיני עם 110 נקודות. לקראת עונת 2016 עבר שוב קבוצה, הפעם לפראמה האיטלקית. את העונה סיים כאלוף לאחר שניצח ארבעה מרוצים וסיים חמש פעמים נוספות בפודיום.

בשנת 2017 לקח חלק באליפות הסופר פורמולה היפנית. לאחר שישה סיבובים דורג במקום השני, בפער של חצי נקודה מהמוביל. ביולי אותה שנה לקח חלק בצמד מרוצי אליפות הפורמולה אי שהתקיימו בניו ג'רזי, כמחליפו של סבסטיאן בואמי.

### פורמולה 1
גאסלי הוכרז כנהג מחליף בקבוצת רד בול בספטמבר 2015. את הבכורה בסבב הפורמולה 1 ערך שנתיים לאחר מכן, כשבגרנד פרי מלזיה תפס את מקומו של דניאיל קוויט בקבוצת טורו רוסו. את מרוץ הבכורה סיים במקום ה-14 ובסיומו התלונן על כך שמערכת מי השתייה ברכבו לא פעלה.

באוגוסט 2018 הודיע דניאל ריקארדו על עזיבת קבוצת רד בול בסיום העונה וגאסלי הוכרז כמחליפו. בעקבות האכזבה מהתוצאות שהשיג במהלך המחצית הראשונה של העונה הוחלט להחזירו אחרי 12 מרוצים לקבוצת טורו רוסו. הציפייה הייתה כי יאבק, יחד עם מקס ורסטאפן, על מקומות בחלק העליון של הטבלה. במחצית הראשונה של העונה לא הצליח להגי לתוצאות המיוחלות, בעקבות כך החליטה הקבוצה להחזירו לקבוצת טורו רוסו במקומו של אלכסנדר אלבון שקודם לקבוצה הבכירה. גרנד פרי ברזיל, המרוץ העשרים בעונה, היה רווי באירועים ובסיומו חצה גאסלי את קו הסיום במקום השני, כשהוא מקדים את לואיס המילטון.

בעונת 2020 השיג את ניצחונו הראשון בפורמולה 1, בגרנד פרי האיטלקי במונזה, לאחר שהונף דגל אדום והמרוץ הופסק והמילטון שהוביל במרוץ, נענש והידרדר למקום האחרון. בחודש אוקטובר חתם על חוזה לעונת 2021 בקבוצה.

ביוני 2022 האריך גאסלי את החוזה באלפאטאורי עד לסיום עונת 2023. באוקטובר חתם גאסלי על חוזה בקבוצת אלפין בעונת 2023, לאחר שהקבוצה הסכימה לשלם לאלפאטאורי 10 מיליון אירו.

## מרוצים
### פורמולה 1

## קישורים חיצוניים

* 

* 

## הערות שוליים

קטגוריה:נהגי מכוניות מרוץ צרפתים
קטגוריה:נהגי קבוצת טורו רוסו
קטגוריה:נהגי קבוצת רד בול רייסינג
קטגוריה:נהגי קבוצת אלפאטאורי
קטגוריה:נהגי קבוצת אלפין
קטגוריה:צרפתים שנולדו ב-1996
אמירה זמיר

**אמירה זמיר-רבינו** (15 באוגוסט 1924 - 19 בינואר 2021) הייתה אתלטית ישראלית, אלופה (1940) ושיאנית ישראל בקפיצה לרוחק (4.97 מטר).

## ביוגרפיה
זמיר התאמנה בקבוצת מכבי חיפה.

באליפות ארץ ישראל שנערכה באצטדיון המכביה בתל אביב במאי 1940 זכתה זמיר ב-3 מדליות, 2 זהב ו-1 ארד. מדליות זהב, בקפיצה לרוחק בשיא ישראלי חדש של 4.97 מטר, לפני אסתר חכם ממכבי רחובות (4.57 מטר) ושובה ממכבי תל אביב (4.28 מטר) ובריצת שליחות 4x100 מטר בתוצאה של 1:00.9 דקות. מדליית ארד, בריצת 100 מטר בתוצאה של 13.5 שניות, אחרי חברתה לאגודה רות מנדלה (13.4 שניות) ויפה כהן ממכבי תל אביב (13.5 שניות).

באליפות ארץ ישראל שנערכה במאי 1942 זכתה זמיר ב-3 מדליות כסף, בקפיצה לרוחק בתוצאה של 4.48 מטר, אחרי אסתר חכם (4.86 מטר) ולפני רות מנדלה (4.40 מטר), בקפיצה לגובה בתוצאה של 1.33 מטר, אחרי חברתה לאגודה נינה שרירא ולפני אסתר חכם, שתיהן קפצו לגובה של 1.33 מטר, אך הדירוג הוכרע לפי מספר פסילות כמקובל ובריצת שליחות 4x100 מטר בתוצאה של 1:00.9 דקות.

נפטרה ב-19 בינואר 2021.

## תארים והישגים
* באירוע הצדעה לנשים בספורט, שהתקיים במסגרת הפסטיבל הבינלאומי "פמינה 2001" זכתה זמיר-רבינו לכבוד.

## קישורים חיצוניים
* 
* תמונה של אמירה זמיר בקפיצה לגובה

## הערות שוליים

קטגוריה:אלופות ישראל בקפיצה לרוחק
קטגוריה:אלופי ישראל בקפיצה לרוחק
קטגוריה:שיאניות ישראל בקפיצה לרוחק
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1924
קטגוריה:ישראלים שנולדו ב-1924
קטגוריה:ישראליות שנפטרו ב-2021
קטגוריה:ישראלים שנפטרו ב-2021
ברטולד מרגנסבורג

[250px|ממוזער|[איור של ברטולד מרגנסבורג שנמצא בכתבי היד של וינה משנת 1447.]]
**ברטולד מרגנסבורג** (סביב 1220 – 13 בדצמבר 1272) היה דרשן ומטיף נוצרי גרמני בימי הביניים.

## חייו
ברטולד נולד בעיר רגנסבורג שבגרמניה. כבר בגיל קטן נשלח למנזר הפרנציסקני שבעיר, והיה חבר בקהילה הפרנציסקנית שנוסדה ברגנסבורג בשנת 1226.

לימודיו והכשרתו הועברו אליו בהדרכתו של הנזיר והמיסטיקן הפרנציסקני – דוד מאוגסבורג, ובשנת 1246 הוא קיבל תפקיד רשמי בקהילה. משנת 1250 הוא החל לתפקד כמטיף נודד, תחילה בבוואריה, שם השתדל להחזיר לצייתנות הכנסייה את דוכס בוואריה – אוטו השני. לאחר מכן, בשנים 1254 ו-1255 נדד אל מערב גרמניה, אל העיר שפייר, ומשם עבר דרך אלזס שבצרפת אל שווייץ. בשנים שלאחר מכן, פעילותו התרכזה בקנטונים של שווייץ – ארגאו, תורגאו, קונסטנץ, גראובינדן, וכן באזור הריין. בשנת 1260 המשיך בנדודיו אל עבר ארצות נוספות, אל אוסטריה, מוראביה, הונגריה, שלזיה, תורינגיה, וכנראה גם לבוהמיה. חלק ממסעותיו של ברטולד במזרח היו ככל הנראה כחלק ממסע הצלב, כאשר ברטולד התמנה כמטיף באזורים מסוימים על ידי האפיפיור אורבנוס הרביעי בשנת 1263.

ההיסטוריונים הגרמניים עד המאה ה-16, כשהזכירו את ברטולד דיברו בעיקר על אישיותו המרשימה ועל השפעת הטפותיו. לדבריהם, כאשר הגיע לדרוש בפני הציבור, רבים באו לשומעו עד שכיכרות הכנסייה כבר לא יכלו להכיל את הכמות האדירה של השומעים, וברטולד נאלץ לדרוש את דרשותיו מחוץ לתחום הכנסייה, באוויר הפתוח. עד מהרה גם יוחסו לו כוחות נבואיים ושל עושה ניסים, ופרסומו התפשט ברחבי אירופה.

על אף שכתבי היד של דרשותיו הם קדומים וקרובים לזמן פעילותו, מסכימים החוקרים שהם אינם מהימנים לגמרי מבחינה היסטורית. אף על פי כן, לטענתם אפשר להסיק מהם כמה מסקנות מדויקות לגבי הנושאים שעליהם הטיף והסגנון שלו. הטפתו הייתה בסגנון מסיונרי, המבוסס על הקאנון והגרסה הכנסייתית לכתבי הקודש הנוצריים. תחילה הקריא את הטקסט מהכתובים, ולאחר מכן טען שהאדם צריך להביע צער אמיתי על חטאותיו, עם הודאה כנה שהאדם מטבעו חוטא, ועל מנת שיתכפרו חטאותיו כפרה מושלמת, הוא חייב להתחרט לגמרי על החטא. לטענתו, ללא חרטה, אין כפרה אמיתית בעיני האלוהים על החטאים. הוא ביקר את המטיפים החדשים שלא מדגישים את החרטה על החטא כמתחייבת בתהליך הכפרה, אלא מדגישים רק את הדברים המשמחים שבנצרות.

מאחר שהיה דמות שמעורבת עם ההמון, רבים מהציבור נמשכו אל דבריו. הוא נמנע מלהתעסק בשאלות תאולוגיות מורכבות, וטען שאת הנושאים הללו צריך להשאיר לכמורה, בעוד המון העם צריך להאמין באמונה תמימה ובסיסית.
על אף שברטולד הטיף להמון להסתפק במועט, וכן התנגד להעלאת מיסים מעיקים, לשופטים משוחדים, להלוואה בריבית ולסוחרים רמאים, הוא גם הטיף לאנטישמיות, לשנאת כופרים ולאנשים שמעוניינים בעונג חומרי בעולם הזה.

רוב דרשותיו נכתבו בשפה הגרמנית, וכ-71 מהן שרדו עד ימינו. סגנונו ברור, ישיר וחופשי, בניגוד לדרשות שבשפה הלטינית המבולגנות והמסובכות. בסגנונו, הוא אינו מהסס להטיף מוסר על אכזריות האיכרים בהומור גס. כהוגה דעות, הוא התנגד למיסטיקה הימי ביניימית, המופיע רבות אצל ההוגים בני דורו.

הוא מת ברגנסבורג ב-13 בדצמבר 1272.

## קישורים חיצוניים

* דף הבית על ברטולד מרגנסבורג (בגרמנית).

## הערות שוליים

קטגוריה:תאולוגים נוצרים
קטגוריה:מיסיונרים
קטגוריה:רגנסבורג: אישים

קטגוריה:נפטרים ב-1272
Clarity (שיר)

**Clarity** (בעברית: **בהירות**) היא שיר של המוזיקאי הרוסי-גרמני זד בהשתתפות הזמרת הבריטית פוקסס. השיר הוא הסינגל השלישי מתוך אלבום הבכורה שלו באותו השם. השיר נכתב על ידי זד, מת'יו קומה, פורטר רובנסון וסקיילר גריי, ופורסם באייטונס ב-2 באוקטובר 2012. בהמשך, פורסם גם אלבום רמיקסים באותו השם ב-12 בפברואר 2013 תחת חסותה של אינטרסקופ רקורדס. זד פרסם מיקס של השיר באופן בלעדי ב-Beatport ב-12 בנובמבר 2012.

כאשר זד הקשיב לשיר "Youth" של פוקסס, הוא פנה אליה דרךהסקייפ שלה וביקש ממנה להיות הסולנית של "Clarity". לאחר שפוקסס חקרה על זד בוויקיפדיה, היא קיבלה את ההצעה. ביוני 2014, בעקבות ההצלחה של "Stay the Night" בהשתתפות היילי ויליאמס, ארצות הברית, Clarity פורסם מחדש, והפעם הגיע למקום ה-27, בהשוואה לפעם הקודמת, בה הגיעה למקום ה-29. ובסופו של דבר הוסמך השיר לתואר כסף דרך BPI בעקבות הזרמה רבה של השיר.

המיני-אלבום של הרצועה פורסם ב-18 בפברואר 2013. הוא כולל עשרה רמיקסים שנעשו על ידי טייסטו, הדהונטרז ופאנקגנדה, בין היתר. מדצמבר 2012 עד 4 בפברואר 2013, אירח זד תחרות רמיקס על הרצועה, אליה נרשמו 982. הזוכה היה רמיקס מאת טום בודין.

"Clarity" אף זכה בפרס גראמי עבור הקלטת הדאנס הטובה ביותר בטקס פרסי גראמי ה-56, והפך לזכייה הראשונה של השניים.

## רשימות ודירוגים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי זד
קטגוריה:שירים באנגלית
קטגוריה:שירים שנכתבו על ידי זד
קטגוריה:שירים שנכתבו על ידי סקיילר גריי
קטגוריה:זוכי פרס גראמי להקלטת הדאנס הטובה ביותר
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
מחמדו סיסוקו

**מחמדו סיסוקו** (בצרפתית: **Mahmmadou Sissoko**; נולד ב-8 באוגוסט 1988) הוא כדורגלן צרפתי המשחק בעמדת הבלם.

## קריירת מועדונים
סיסוקו התחיל את הקריירה שלו באודינזה ובעונת  עלה לקבוצה הבוגרת. בעונת  הושאל לסלאנו עד ינואר של אותה עונה. עונה לאחר מכן הושאל שוב עד ינואר הפעם לגליפולי. בעונת  הושאל לאויפן מליגת העל הבלגית עד סיום העונה.

בקיץ  הושאל לקילמרנוק מליגת העל הסקוטית. ב-22 באוגוסט 2010 סיסוקו ערך את הופעת הבכורה שלו בקבוצה בהפסד 0–1 למות'רוול. סיסוקו הבקיע את שער הבכורה שלו בקבוצה בניצחון 6–2 נגד אירדרייה יונייטד במסגרת הסיבוב השני של גביע הליגה הסקוטי. ב-20 בנובמבר 2010 סיסוקו קיבל כרטיס אדום בהפסד 2–3 לגלאזגו ריינג'רס.

באוגוסט  הושאל לעונה נוספת לקילמרנוק. העונה הסתיימה בזכייה של קילמרנוק בגביע הליגה הסקוטי אחרי ניצחון 0–1 בגמר נגד סלטיק. באוקטובר  סיסוקו שוחרר רשמית מאודינזה וחתם על חוזה חדש בקילמרנוק.

ב-12 בספטמבר 2013 סיסוקו חתם בוריה מליגת העל היוונית עד לסיום העונה.

את עונת  התחיל כשחקן חופשי עד שבינואר  חתם באוצלול גאלאץ מליגת העל הרומנית ובקיץ  חתם בגירסונספור.

ב-9 באוגוסט 2016 סיסוקו חזר לקדנציה שנייה בווריה.

ב-9 באוגוסט 2017 סיסוקו חתם בהפועל עכו מליגת העל עד לסיום העונה.

ב-15 ביולי 2018 חתם בקראבוקספור מליגת המשנה הטורקית.

בפברואר  סיסוקו חתם ברובניימן פאלוסאורה מליגת העל הפינית.

ביולי , סיסוקו חתם בארמיס ארדיפו, אך שוחרר כעבור חודשיים.

ב-21 במרץ 2021, חתם בקוטקה מליגת העל הפינית.

## תארים
; קילמרנוק
*גביע הליגה הסקוטי: 

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני אודינזה
קטגוריה:כדורגלני אויפן
קטגוריה:כדורגלני קילמרנוק
קטגוריה:כדורגלני וריה
קטגוריה:כדורגלני אוצלול גאלאץ
קטגוריה:כדורגלני הפועל עכו
קטגוריה:כדורגלני קראבוקספור
קטגוריה:כדורגלני רובניימן פאלוסאורה
קטגוריה:כדורגלני ארמיס ארדיפו
קטגוריה:כדורגלנים זרים בישראל
קטגוריה:ספורטאים צרפתים באיטליה
קטגוריה:ספורטאים צרפתים בבלגיה
קטגוריה:ספורטאים צרפתים בסקוטלנד
קטגוריה:ספורטאים צרפתים ביוון
קטגוריה:ספורטאים צרפתים ברומניה
קטגוריה:ספורטאים צרפתים בטורקיה
קטגוריה:ספורטאים צרפתים בישראל
קטגוריה:צרפתים שנולדו ב-1988
International Love

**International Love** (בעברית: **[[אהבה]] בינלאומית**) הוא שיר של הראפר הקובני-האמריקאי פיטבול מתוך אלבום האולפן השישי שלו, Planet Pit. בשיר משתתף גם זמר ה-R&B האמריקאי כריס בראון. הוא נכתב על ידי פיטבול, סולשוק, פיטר בייקר, שון הארלי, וקלאוד קלי, והופק על ידי סולשוק, בייקר והארלי. השיר פורסם לראשונה ב-27 במאי 2011 כסינגל השיווקי הראשון באלבום. עם זאת, ב-11 באוקטובר 2011, החלו לשדר את הסינגל ברדיו בארצות הברית, והשיר יצא לבסוף כסינגל הרשמי הרביעי והאחרון ב-1 בנובמבר 2011. השיר הגיע בשיאו למקום ה-13 במצעד הבילבורד הוט 100.

## הופעות חיות
הצמד ביצע את השיר ב-16 בפברואר 2012 בטקס פרס נוסטרו 2012. הופעתו של בראון זכתה לביקורת עקב תנועות שפתיו אשר לא תאמו. ב-26 בפברואר 2012, השיר בוצע על ידי שני הזמרים בתוך מחרוזת במהלך המחצית של משחק ה-NBA אולסטאר 2012 באורלנדו.

## רשימת רצועות
* הורדה דיגיטלית
# International Love**" – 3:49**"
* **סינגל CD**
# "**International Love**" (גרסת האלבום) – 3:49
# "**International Love**" (ג'אמפ סמוקרס! רדיו מיקס) – 4:27

## מיקומי שיא

## קישורים חיצוניים

קטגוריה:שירי פיטבול
קטגוריה:שירים באנגלית
קטגוריה:שירים שנכתבו על ידי קלוד קלי
קטגוריה:שירים על מדינות
בית המשפט הפדרלי לערעורים במחוז קולומביה

**בית המשפט הפדרלי לערעורים במחוז קולומביה** (אנגלית: United States Court of Appeals for the District of Columbia Circuit) הוא אחד מבתי המשפט לערעורים במערכת בתי המשפט הפדרלית של ארצות הברית.

בית המשפט הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית. מביניהם, הוא הקטן ביותר מבחינת היקף שטח השיפוט שלו, המשתרע על מחוז קולומביה בלבד. למרות זאת כוחו והשפעתו הם מן הגדולים בין בתי המשפט בארצות הברית.

## פעילות ומעמד בית המשפט
בית המשפט הוקם בשנת 1893. הוא מוסמך לדון בערעורים בזכות מבית משפט פדרלי אחד בלבד - בית המשפט במחוז קולומביה.

מעמדו והשפעתו בקרב שאר בתי המשפט הפדרליים נחשב בדרך כלל למקום השני לאחר בית המשפט העליון של ארצות הברית. מעמד זה נובע מתחום השיפוט הגאוגרפי שלו המכיל את הקפיטול ואת המטה של מחלקות קבינט פדרליות וסוכנויות ממשלתיות רבות של ממשלת ארצות הברית.

בנוסף כוחו והשפעתו נובעים מכך שהוא מרבה לדון בעתירות מנהליות נגד החלטות ופעולות של רשויות השלטון פדרליות, שמקום מושבן הוא בבירה הפדרלית וושינגטון די. סי. סמכותו לדון בעתירות נגד רשויות אלו נובעת מחקיקה פדרלית ספציפית המסדירה את פעולתן, אך גם מחוק כללי – חוק הפרוצדורה המנהלית הפדרלי מ-1946.

על כל אחד מ-12 בתי המשפט הפדרליים לערעורים מפקח שופט בבית המשפט העליון של ארצות הברית (Circuit Judge), ובאופן מסורתי נשיא בית המשפט העליון הוא השופט המפקח על בית המשפט בוושינגטון.

## שופטי בית המשפט
תקן השופטים של בית המשפט עמד בשיאו על 12. בשנת 2008 קיצץ הקונגרס תקן אחד, וכיום עומד מספרם על 11.

כהונת נשיא בית המשפט מוגבלת לשבע שנים וניתנת בידי השופט הוותיק ביותר בבית המשפט שטרם כיהן כנשיא. הנשיא הנוכחי של בית המשפט מאז שנת 2020 הוא השופט שרי שריניבאסן.

כהונה בבית המשפט הפדרלי לערעורים במחוז קולומביה נחשבת כמקרבת את השופטים לאפשרות של מינוי לכהונה בבית המשפט העליון של ארצות הברית. נכון להיום (2022) ארבעה מבין תשעת שופטי בית המשפט העליון המכהנים כיהנו לפני כן בבית משפט זה, בהם נשיא בית המשפט העליון המכהן, השופט ג'ון רוברטס.

בסך הכל מונו עם השנים שמונה משופטי בית המשפט לשופטי בית המשפט העליון של ארצות הברית – יותר מאשר מכל אחד מבתי המשפט הפדרליים לערעורים האחרים:

בנוסף, שופטי בית המשפט רוברט בורק ודאגלס גינסבורג (Douglas H. Ginsburg) מונו ב-1986 וב-1987 כמועמדים לכהונה בבית המשפט העליון על ידי הנשיא רייגן, אך הסנאט דחה את מועמדותו של בורק ואילו גינסבורג הסיר את מועמדותו לאחר שהתגלה כי עישן בעבר מריחואנה. בשנת 2016 מינה הנשיא אובמה את מריק גרלנד לשופט בית המשפט העליון, אך בשל שנת הבחירות המינוי לא נדון כלל בסנאט.

שופט ידוע נוסף שכיהן בבית המשפט היה קנת' סטאר, שהיה גם פרקליט המדינה של ארצות הברית ותובע-חוקר מיוחד מטעם מחלקת המשפטים של ארצות הברית.

## ראו גם
* בית המשפט הפדרלי התשיעי לערעורים של ארצות הברית
* בית המשפט הגבוה לצדק (בג"ץ)

## קישורים חיצוניים

* 
* פורטל בית המשפט, באתר ויקיטקסט 

## הערות שוליים

מחוז קולומביה
קטגוריה:וושינגטון די. סי.: חוק ומשפט
וילם דריס

**וילם דריס** (בהולנדית: **Willem Drees**, 5 ביולי 1886 – 14 במאי 1988) היה פוליטיקאי הולנדי, אשר כיהן כראש ממשלת הולנד מטעם מפלגת העבודה בשנים 1948–1958. הוא היה חבר בית הנבחרים בשנים 1933–1945, ותקופות קצרות בשנים 1946–1948, 1952 ו-1956. דריס כיהן גם כשר הרווחה וכשר המושבות. כשפרש מראשות הממשלה היה בן 72, שני בגילו אחרי יוהאן רודולף תורבקה, אשר נפטר במהלך כהונתו בגיל 74. לאחר פרישתו מראשות הממשלה ומן הפוליטיקה, המשיך דריס לחקור ולפרש את הפוליטיקה הארצית, וכתב ספרים בנושא. הוא נחשב לאחד הפוליטיקאים החשובים ביותר בהולנד שאחרי מלחמת העולם השנייה. סקר משנת 2006 הצביע על דריס כראש הממשלה הפופולרי מאז המלחמה. הוא נחשב לאבי מדינת הרווחה בהולנד.

## קורות חיים
דריס נולד באמסטרדם בקיץ 1886. אחרי סיום לימודיו בשנת 1903 עבד בבנק עד 1906. משנת 1907 עבד בפרלמנט כקצרן. באותן השנים הצטרף למפלגת העובדים הסוציאל-דמוקרטית, אשר בשנת 1946 הייתה הגורם המרכזי בהקמת מפלגת העבודה.

בשנים 1910–1931 הוביל את סניף המפלגה בהאג. בשנים 1913–1941 היה חבר במועצת עיריית האג. במשך 22 שנה, 1919–1941, היה חבר במועצת המחוז של דרום הולנד, ובשנת 1927 התמנה לחבר בהנהלת המפלגה. משנת 1933 יצג את המפלגה בפרלמנט, ומשנת 1939 הוביל אותה בפרלמנט. במהלך מלחמת העולם השנייה וכיבושה של הולנד בידי גרמניה הנאצית, דריס נעצר בידי השלטון הנאצי, ובאוקטובר 1940 נכלא במחנה הריכוז בוכנוואלד. בשנים 1945–1948 היה סגן ראש הממשלה ושר הרווחה.

בשנת 1948 נבחר דריס לראשות הממשלה, וכיהן בתפקיד במשך ארבע כהונות רצופות, עד שנת 1958. המאפיינים המרכזיים של כהונת דריס היו פיתוחה של הולנד כמדינת רווחה, שיקום כלכלי, ויצירת שיתוף פעולה בינלאומי, שכלל את יסוד הארגונים נאט"ו, קהילת הפחם והפלדה האירופית, בנלוקס והארגון לשיתוף פעולה ולפיתוח כלכלי. הוא חוקק חוקים שהסדירו את קרנות הפנסיה והעניקו פנסיה לכלל התושבים, הרחיב את הביטוח הרפואי לכלל האזרחים, הסדיר את המענקים למשפחות, וביטל את האפשרות לפטר עובדי מדינה בסמוך לנישואיהם. בנוסף לכך, קידם דריס רגולציה בתחום הדיור, הגדיל את ההוצאה לחינוך, וקידם סבסוד לסטודנטים באוניברסיטאות הציבוריות, מתן מענקים למורים בחינוך היסודי, והרחבה של חוק חינוך חובה. הוא פרש מראשות הממשלה בשנת 1958, ומן המפלגה בשנת 1971.

## חיים אישיים
דריס התחתן בשנת 1910 ונולדו לו ארבעה ילדים. הוא היה אגנוסטי וחבר בבונים החופשיים.

וילם דריס נפטר ב-14 במאי 1988 בהאג, חודשיים לפני יום הולדתו ה-102.

## קישורים חיצוניים

* 

קטגוריה:האג: אישים
קטגוריה:אסירים במחנה הריכוז בוכנוואלד
קטגוריה:סגני ראשי ממשלות
קטגוריה:ראשי ממשלת הולנד
קטגוריה:אנשי עסקים הולנדים
קטגוריה:אגנוסטים
קטגוריה:כותבי אוטוביוגרפיה הולנדים
קטגוריה:אישים שהגיעו לגיל מאה
קטגוריה:היסטוריונים הולנדים
קטגוריה:הומניסטים
קטגוריה:תאורטיקנים במדע המדינה
קטגוריה:סופרים הולנדים
קטגוריה:חברי המחתרת ההולנדית
קטגוריה:היסטוריונים צבאיים
קטגוריה:שרי רווחה
קטגוריה:חוקרי השואה
קטגוריה:היסטוריונים כלכליים
קטגוריה:שרי האוצר של הולנד
קטגוריה:אמסטרדם: אישים
קטגוריה:היסטוריונים של מלחמת העולם השנייה
קטגוריה:חברי הבונים החופשיים
קטגוריה:מעוטרי מדליית החירות (1945)
קטגוריה:הולנדים שנולדו ב-1886
קטגוריה:הולנדים שנפטרו ב-1988
אלפון

[ממוזער|אילוסטרציה לעמוד מאלפון [עברית|עברי (האות א', בכתב מרובע ובכתב רהוט – בה מתחילות המילים "אינדיאנים" ו"אוהל")]]
**אַלְפוֹן**, או **ספר אלפבית**, הוא ספר לימוד המיועד להקניית ידיעת האלפבית לילדים. בספר מוצגת כל אות לצד מילים המתחילות בה (ולעיתים אף משפטים או פסקאות), פעמים רבות בלוויית תמונות מתאימות.
[ממוזער|עטיפת "אלפוני", 1965. איירה: [בינה גבירץ]]
ממוזער|דנה נמה דנה קמה - מתוך "אלפוני", 1965. איירה: בינה גבירץ
אלפונים מבקשים לשמור על העניין של הקוראים הצעירים באמצעים שונים, כגון אָליטֶרציה (הישנות צלילים), אונומטופיה (תצליל), נרטיבים יצירתיים, שירה, איורים מושכים, הומור ופרטים מסקרנים.

לאחר ששולטים הקוראים באלפבית של שפתם, הם מתחילים לקרוא במקראות ללימוד שפה – ראשית קריאה .

## אלפונים בעברית
בישראל שלט בכיפה במשך שנים האלפון "אלפוני", שחיברה צביה וילנסקי (1907–1995), מורה לכיתות הנמוכות של בית הספר היסודי בכפר סבא, בשיתוף עם נתן פרסקי ואחרים. המהדורה הראשונה של הספר ראתה אור בשנת 1965, ומאז הופיעו מהדורות רבות נוספות. הספר כלל משפטים בסיסיים – הזכור ביותר מהם (שאף הונצח בשירה של נעמי שמר "שלום כיתה א'" מ-1976) הוא "דָּנָה נָמָה, דָּנָה קָמָה".

## ראו גם
* מקראה
* אוריינות
* אלף בית (שיר)

## לקריאה נוספת
* מרים גיליס, **מן ה"חדר" אל המחשב: מאה שנות הוראת קריאה עברית בישראל**, רמת גן: אוניברסיטת בר-אילן, תשמ"ז 1987. ()
* **קריאה - תאוריה ומעשה: לומדים ומלמדים אוריינות**, כרך ג, רעננה: האוניברסיטה הפתוחה, תשע"ה 2014. (הספר באתר גוגל ספרים)

## קישורים חיצוניים

* 

* Helmut Müller, Karl-August Wirth, "Fibel (ABC-Buch)," in: *Reallexikon zur Deutschen Kunstgeschichte*, Bd. VIII (1984), Sp. 665–719, in: RDK Labor (ערך מקיף על אודות אלפונים בגרמנית)

* 
אלפונים לדוגמה:
*  (ספר לימוד ביידיש ובו אלפון, ואחריו מקראה ואִגְּרוֹן – מדריך לכתיבת מכתבים)

## הערות שוליים

קטגוריה:ספרי לימוד
קטגוריה:למידה
קטגוריה:הוראת העברית
קטגוריה:אוריינות
קטגוריה:ספרות ילדים ונוער
קטגוריה:כתב
__NOTOC__
אלבר הראשון, נסיך מונקו

**אלבר הראשון, נסיך מונקו**, היה נסיך מונקו בין השנים 1889–1922, אשר הקדיש את רוב חייו לאוקיינוגרפיה. לצד מסעותיו ערך אלבר הראשון רפורמות במישור הפוליטי, הכלכלי והחברתי, ואף העניק חוקה לנסיכות בשנת 1911.

## ביוגרפיה
הנסיך אלבר נולד ב-13 בנובמבר 1848 בפריז, לשארל השלישי, נסיך מונקו ולאנטואנט דה מרודה, בתם של ורנר דה מרודה וויקטואר דה ספנגן ד'אורטרן. אמו הייתה אחותה של לואיז דה מרודה, אמה של מריה ויטוריה דאל פוצו, נסיכת דלה ציסטרנה, אשתו של אמדאו הראשון, מלך ספרד.

בצעירותו שירת הנסיך אלבר בחיל הים הספרדי, ובמהלך מלחמת צרפת–פרוסיה, הצטרף לצי הצרפתי, שם הוענק לו עיטור לגיון הכבוד. נוסף על התעניינותו במחקרים אוקיינוגרפיים, גילה אלבר עניין רב במוצא האדם ובפריז, הוא ייסד את "המכון לפליאונטולוגיה אנושית", שהיה אחראי על מספר חפירות ארכאולוגיות. "איש גרימלדי" שנמצא במערת באוסה-רוסה נקרא לכבודו. ההישגים האינטלקטואליים של אלברט זכו להכרה עולמית ובשנת 1909 האקדמיה הבריטית למדעים צירפה אותו לשורות חבריה.

ב-21 בספטמבר 1869 התחתן אלבר עם מרי ויקטוריה דאגלס המילטון, בתם של ויליאם המילטון, דוכס המילטון האחד עשר ומריה אמליה, נסיכת באדן, אותה שידכה לו סבתו מארי קרוליין ז'יבר דה לאמץ. בתחילה רצתה סבתו לחתן אותו עם הנסיכה מרי אדלייד מקיימברידג', אולם נפוליאון השלישי שכנע אותה כי ויקטוריה, מלכת הממלכה המאוחדת לא תסכים לנישואים, והציע לה את מרי המילטון ככלה. לאלבר ומרי נולד רק בן אחד - לואי השני, נסיך מונקו, אולם הנישואים לא היו מוצלחים, ובשנת 1880 התגרשו השניים, ועד מהרה התחתנה מרי עם האציל ההונגרי טסילו פסטטיקס פון טולנה.

בשנת 1889 מת אביו שארל השלישי, נסיך מונקו, ואלבר עלה לשלטון במקומו. באותה שנה בפריז, ב-30 באוקטובר אותה שנה, התחתן אלבר בשנית עם הדוכסית אליס דה רישלייה, אלמנתו של מארי אודט רישאר ארמאן דה לה שאפל דה ז'אן דה ז'ומילהאק, דוכס רישלייה, אך בשנת 1902 הם נפרדו באופן חוקי, על אף שלא התגרשו.

במרץ 1910 נערכו הפגנות המוניות נגד שלטונו. התושבים דרשו חוקה ופרלמנט ולרסן את השלטון האבסולוטי, אחרת הם יפילו אותו ויקימו רפובליקה. בנוסף, הם לא היו מרוצים מהשתלטות הצרפתים על הפוליטיקה והכלכלה של הנסיכות, ואף התרעמו על האבטלה הקשה, משום שהיו חסרים במדינה מפעלים ואדמות חקלאיות ובבתי הקזינו לא התאפשר לאזרחים לעבוד שם. ב-5 בינואר 1911 העניק אלבר למונקו חוקה, אך למסמך לא הייתה משמעות ממשית במונחים של צמצום השלטון האוטוקרטי, ועד מהרה היא הושעתה על ידי הנסיך עם פרוץ מלחמת העולם הראשונה. כמו כן במהלך שנת 1911, הקים אלבר את ראלי מונטה קרלו, מרוץ מכוניות שנועד למשוך תיירים למונקו ולבתי הקזינו.

למרות שירותו הצבאי, או אולי בגלל זה, הפך הנסיך לפציפיסט, והקים את המכון הבינלאומי לשלום במונקו, כמקום לפיתוח הסדר שלום לסכסוכים באמצעות בוררות. בתקופה הקצרה והמתוחה שלפני פרוץ מלחמת העולם הראשונה, ניסה הנסיך אלבר ניסיונות רבים להניא את הקייזר הגרמני וילהלם השני מהמלחמה, אך ללא הועיל.

עם פרוץ המלחמה לא יכול היה הנסיך אלבר להימנע מלהיות מעורב, ובתקרית אחת הוא אפילו כתב אישית לקייזר במאמץ לשכך את זעמו של הגנרל קרל פון בילוב. ללא התערבותו של הנסיך, הכפרים הצרפתיים סיסון ומארשה היו נהרסים. בהמלחמה שתשים קץ למלחמה, הכריז הנסיך על מונקו כנייטרלית, אך למעשה סיפק לכוחות מדינות ההסכמה בתי חולים, מרכזי הבראה ואף חיילים, כולל בנו היחיד לואי.

ב-26 ביוני 1922 מת אלבר בפריז, ובנו לואי השני, נסיך מונקו עלה לשלטון במקומו.

## אילן יוחסין

## קישורים חיצוניים

* אלבר הראשון, נסיך מונקו 
* 
* 

קטגוריה:נסיכי מונקו
קטגוריה:ילידי 1848

קטגוריה:נפטרים ב-1922
שירות ההגירה הפדרלי של רוסיה

**שירות ההגירה הפדרלי** (ברוסית: **Федеральная миграционная служба**, בקיצור **ФМС России**) הייתה סוכנות פדרלית של ממשלת רוסיה האחראית לאכיפת חוקי ההגירה, מתן ויזה ואשרות עבודה ושהייה ומאבק בהגירה לא חוקית.

השירות הורכב בשיאו מ-89 משרדים אזוריים וערב פירוקו העסיק 42,000 איש.

## היסטוריה
הגוף הראשון שעסק במתן אשרות ונאבק בהגירה לא חוקית ברוסיה הוקם לראשונה ב-14 ביוני 1992 בשם ועדת ההגירה של משרד העבודה והתעסוקה. 

בשנת 1999 נשיא רוסיה בוריס ילצין חתם על צו נשיאותי להרמת המשרד לענייני פדרציה, לאומים ומדיניות ההגירה. בשנת 2001 המשרד פורק וסמכויותיו הועברו למשרד הפנים. בפברואר 2002 הוקמה המחלקה לענייני הגירה שהפכה לשירות עצמאי ב-19 ביולי 2004 בשם **שירות ההגירה הפדרלי**. 

בינואר 2006 הוקמו סניפים טריטוריאליים של השירות והגוף התמזג עם המחלקה להנפקת ויזות ודרכונים. עד שנת 2012 פעל הגוף כסוכנות בת של משרד הפנים. משנת 2012 הוכפף ישירות לממשלת רוסיה.

באפריל 2016 נשיא רוסיה ולדימיר פוטין חתם על צו לפירוק הארגון וסמכויותיו הוחזרו למשרד הפנים ובמקומו הוקם **[[המינהל הראשי לענייני הגירה]]**.
## ראשי השירות

## ראו גם
*שירות ההגירה הממלכתי של אוקראינה
*אכיפת מכס והגירה (ארצות הברית)

## קישורים חיצוניים

*  (אינו פעיל)

קטגוריה:רוסיה: ארגוני אכיפת חוק
קטגוריה:משרד הפנים (רוסיה)
קטגוריה:2004 ברוסיה
קטגוריה:ארגוני הגירה ממשלתיים
Younger Now (שיר)

**Younger Now** (בעברית: **צעירה יותר עכשיו**) הוא שיר של הזמרת האמריקאית מיילי סיירוס. השיר יצא לאור ב-18 באוגוסט 2017 כסינגל השני מתוך האלבום השישי של סיירוס, Younger Now.

השיר מתאר את השינוי שסיירוס חוותה בשנים האחרונות. בשיר היא אומרת "אני לא מפחדת ממה שהייתי פעם, אף אחד לא נשאר אותו הדבר" ואומרת "שינוי הוא דבר שאפשר לסמוך עליו, אני מרגישה כל כך צעירה עכשיו".

## רקע והוצאה לאור
לאחר צאת האלבום Miley Cyrus & Her Dead Petz בשנת 2015, סיירוס השקיעה זמן בהחזרתה לתדמית התמימה של פעם לקראת הפרויקט החדש שלה, *[[Younger Now]]*. לפני צאת האלבום ב-29 בספטמבר 2017, הוציאה סיירוס את "Malibu" כסינגל הראשי ו"Inspired" סינגל שיווקי לפני שחשפה את שיר הנושא של האלבום כסינגל השני ב-18 באוגוסט 2017, יחד עם הקליפ שלו. השיר הוא שיר פופ ובעטיפתו מוצגת סיירוס באחד הצילומים שלה לספר המחזור בו הופיעה כשסיימה כיתה א'.

## קידום והופעות
סיירוס הופיעה עם השיר בטקס פרסי ה-VMA של 2017 ב-27 באוגוסט, בהשתתפות נשים וגברים בגיל מבוגר כרקדנים וילדים שרוכבים על מיני אופנועים. היא הופיעה עם השיר גם אצל אלן דג'נרס.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי מיילי סיירוס
קטגוריה:שירים שהופקו על ידי מיילי סיירוס
קטגוריה:וידאו קליפים שבוימו על ידי דיאן מרטל
קטגוריה:שירי זהב בברזיל
קטגוריה:סינגלים בהוצאת RCA רקורדס
Outside (שיר של קלווין האריס)

**Outside** (בעברית: **בחוץ**) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, *[[Motion]]*. בשיר אף משתתפת הזמרת הבריטית אלי גולדינג והוא יצא לאור ב-20 באוקטובר 2014 בתור הסינגל הרביעי מתוך האלבום. השיר הוא שיתוף הפעולה השני בין שני האמנים, לאחר הסינגל המצליח "I Need Your Love". השיר נכלל גם במהדורת הדלוקס של אלבום האולפן השלישי של גולדינג, Delirium. השיר זכה להצלחה במצעדים והגיע אל ראש המצעדים בפולין, הונגריה, צ'כיה, גרמניה ופינלנד, לחמשת הראשונים באוסטרליה, קולומביה, אירלנד, לוקסמבורג, נורווגיה ושוודיה, למקום השישי במצעד הסינגלים הבריטי ולשלושים המקומות הראשונים בבילבורד הוט 100 בארצות הברית.

## וידאו קליפ
הקליפ לשיר "Outside" בוים על ידי אמיל נאוה והוא צולם בלוס אנג'לס ב-20 באוקטובר 2014. הסרטון פורסם לראשונה ב-12 בנובמבר 2014.

## מיקומי שיא

## קישורים חיצוניים

קטגוריה:שירי קלווין האריס
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים בהוצאת קולומביה רקורדס
ביאטריס מרינו

**מרתה ביאטריס מרינו לוסרו** (בשם מלא בספרדית: **Martha Beatriz Merino Lucero**; נולדה ב-15 בנובמבר 1947) הייתה ראשת ממשלת פרו למשך מספר חודשים בשנת 2003 ונציבת תלונות הציבור של פרו בשנים 2011-2005.

למדה משפטים באוניברסיטה הלאומית של סן מרקוס וסיימה תואר שני במשפטים מאוניברסיטת הרווארד ותואר שני בכלכלה מבית הספר לכלכלה של לונדון.

עבדה כעורכת דין פרטית בתחומי המסחר וניהלה את תוכנית מנהיגות הנשים של Inter-American Development Bank באמצעותה תמכה בפרויקטים כלכליים שנוהלו על ידי נשים ברחבי אמריקה הלטינית. לאחר מכן מונתה על ידי שר הכלכלה פדרו פבלו קוצ'ינסקי למפקחת מס הכנסה ראשית ברשות המיסים של פרו. בנוסף עמדה באוניברסיטת לימה בראש תוכניות הלימודים לשיתוף פעולה בינלאומי וללימודי תואר שני בנושא מיסים ומדיניות פיסקלית.

בשנת 1990 נבחרה לסנאט הפרואני מטעם מפלגת החזית הדמוקרטית וכיהנה בו עד 1992. בשנים 2000-1995 הייתה חברת הקונגרס.

## קישורים חיצוניים

## הערות שוליים

קטגוריה:ילידות 1947
קטגוריה:ראשי ממשלת פרו
קטגוריה:נשים בראשות ממשלה
קטגוריה:כלכלנים פרואנים
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
ארתור יוסופוב

**ארתור רימוביץ' יוסופוב** (נולד ב-1 בספטמבר 1989) הוא כדורגלן עבר  רוסי ששיחק בעמדת הקשר.

## קריירה
### קריירת מועדונים
יוסופוב ערך את הופעת הבכורה שלו בליגה הרוסית השנייה בשנת 2006 במדי אקדמיה טוליאטי. את הופעת הבכורה שלו בליגה הרוסית הבכירה ערך ב-8 בנובמבר 2009 במדי דינמו מוסקבה נגד ספרטק נלצ'יק.

מאז 2015 היה חתום בזניט סנקט פטרבורג, אך נשלח להשאלה לקבוצות אחרות בשל יכולת ירודה. בקיץ 2018 עזב את זניט.

ב-2019 חתם בדינמו מוסקבה אך גם שם לא התבלט ושוחרר אחרי עונה אחת. בספטמבר 2020 חתם בסוצ'י ואת שער הבכורה הבקיע במשחק נגד רוסטוב במחזור העשירי שהסתיים בניצחון 2:4.

ביוני 2024 עבר לחימקי ולאחר זמן קצר חתם בקבוצת אורל אך שוחרר ממנה בדצמבר 2024.
### בנבחרת
יוסופוב ערך את הבכורה במדים הלאומיים של הנבחרת הרוסית ב-17 בנובמבר 2015 במשחק ידידות נגד נבחרת קרואטיה.

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:סמרה: כדורגלנים
קטגוריה:כדורגלני רוסטוב
קטגוריה:כדורגלני זניט סנקט פטרבורג
קטגוריה:כדורגלני חימקי
קטגוריה:כדורגלני אורל
קטגוריה:כדורגלני דינמו מוסקבה
קטגוריה:כדורגלני סוצ'י (2018)
קטגוריה:כדורגלני נבחרת רוסיה
קטגוריה:רוסים שנולדו ב-1989
סיסה מאריאם קאידמה סידיבה

**סיסה מאריאם קאידמה סידיבה** (בצרפתית: **Cissé Mariam Kaïdama Sidibé**; 4 בינואר 1948 – 6 בנובמבר 2021) הייתה ראש ממשלת מאלי מאפריל 2011 ועד מרץ 2012. היא הייתה האישה הראשונה בתפקיד והודחה בהפיכה צבאית.

סידיבה נולדה בטימבוקטו ולמדה בגונדאם. היא סיימה לימודים גבוהים במינהל ציבורי מבית הספר הלאומי למינהל. בשנים 1989-1974 עבדה בשירות המדינה במשרד הממשלתי לפיקוח על חברות ממשלתיות ובשנת 1987 מונתה לעוזרת השר.

עם כינון הדמוקרטיה במדינה בשנת 1991 מונתה סידיבה ליועצת מיוחדת לנשיא המדינה אמדו טומני טורה. באוגוסט 1991 מונתה לממשלה ועמדה בראש המשרד לתכנון ושיתוף פעולה בינלאומי. במאי 1992 מונתה בנוסף לתפקיד שרת החקלאות. בשני התפקידים החזיקה תקופה קצרה, עד יוני 1992.

בשנים 1993–2000 הייתה מזכ"ל הוועדה הבין-ממשלתית למאבק בתופעת המידבור של חבל הארץ סאהל.

בקיץ 2001 מונתה שוב כיועצת לנשיא טורה, בשנת 2002 כיהנה תקופה קצרה כשרה לפיתוח כפרי ובשנת 2003 מונתה לנשיאת תאגיד הטבק הממשלתי SONTAM.

במרץ 2011 מונתה על ידי הנשיא טורה לתפקיד ראש הממשלה והיא הייתה האישה הראשונה שמונתה לתפקיד. המינוי היה שנוי במחלוקת ציבורית עקב אלמוניותה ונתפס בין היתר כתרגיל למשיכת קולות נשים בבחירות שנועדו להתקיים בשנת 2012, אך חילופי השלטון לבסוף הוקדמו בהפיכה צבאית שהתקיימה במרץ 2012 וסידיבה הוחזקה במהלכה במעצר במחנה צבאי.

סידיבה מתה ב-6 בנובמבר 2021. הותירה אחריה בעל וארבעה ילדים. סיסה היה שם משפחתה לאחר הנישואין.

קטגוריה:ראשי ממשלת מאלי
קטגוריה:נשים בראשות ממשלה
קטגוריה:ילידות 1948
קטגוריה:נפטרות ב-2021
שטר בן מיליון

**שטר בן מיליון** (באנגלית: **The Million Pound Bank Note**) הוא סרט קומדיה בריטי משנת 1954 עם גרגורי פק בתפקיד הראשי.

התסריט מבוסס בחלקו הגדול על סיפור קצר בשם זה מאת מארק טוויין שיצא לאור בשנת 1893. הסיפור הוא סאטירה חברתית המתארת את יחסה המשתנה של החברה לאנשים ממעמד חברתי גבוה או נחות. אדם שנחשב עשיר הוא מקובל בחוגי החברה הגבוהה וכשהוא הופך עני הוא נזרק משם.

## תקציר העלילה
שני אחים עשירים ומשועממים בלונדון, אוליבר (רונלד סקוויר) ורודריק (וילפריד הייד-וייט) מונפלייה מתערבים ביניהם האם רק רושם של עושר יכול לקיים אדם במשך חודש בלי לשלם כלום. הם מקבלים לשם כך מבנק אנגליה, שטר של מיליון פאונדים.

הם רואים מהחלון אדם צעיר צועד לבוש בבגדים בלויים וקוראים לו להיכנס. הבחור מציג עצמו כהנרי אדמס (גרגורי פק), אמריקאי שסירתו התקלקלה בים והוא ניצל על ידי אנייה בריטית שהביאה אותו ללונדון וכעת הוא חסר כל ומובטל.

הם נותנים לו מעטפה ואומרים שיש בה קצת כסף וכי יפתח אותה רק כעבור שעה. עד אז הם מסתלקים מהמקום. אדמס המופתע והרעב נכנס למסעדה ומזמין ארוחה דשנה. בעל המסעדה והמלצר מביטים בו בחשדנות. כשהוא מתבקש לשלם הוא פותח את המעטפה ורואה לתדהמתו ולתדהמת כולם את השטר בן מיליון. הוא מבקש עודף אבל היחס אליו משתנה, בעל המסעדה משתחווה לו, מוותר על התשלום ומבקש שיבוא עוד פעם כי מיליונר כזה הוא אבן שואבת למבקרים בעתיד. במעטפה הוא מוצא מכתב משני האחים המורה לו לא לשלם דרך השטר הזה במשך שלושים יום ואז להחזיר להם אותו והם ימצאו לו עבודה בשכר גבוה. כשהוא חוזר לבית האחים מתברר לו שהם עזבו את המקום ויחזרו בעוד שלושים יום...

סצנה דומה מתרחשת בחנות בגדים. אדמס מבקש לרכוש חליפה. המוכר מסתכל עליו בזלזול ומציע לו חליפה זולה אולם כאשר הוא רואה את השטר הוא נדהם ומראה זאת לבעל החנות שמיד מתחיל לקחת מידות לחליפות מכנסיים וסט שלם עם בגדים ללא תשלום. הוא ממליץ לאדמס על מלון יוקרתי ומודיע זאת למלון. כאשר אדמס מגיע הוא מתקבל בכבוד מלכים כראוי למיליונר... לשם כך הם מפנים מסוויטה מפוארת את הדוכס מפרונגל (אלפרד מתיוס) ששונא ינקים ומבטיח לנקום באדמס.

בינתיים מפרסמים כל העיתונים על המליונר האמריקאי והוא הופך לידוען וחביב החברה הגבוהה. הוא מוזמן לנשפים ובאחד מהם הוא פוגש ביפהפייה פורשיה לנגהם (ג'יין גריפית') והם מתאהבים.

אדמס פוגש באיש החברה הגבוהה בשם הייסטינגס (הרטלי פאוור) בעל מניות במכרות פחם והוא משכנע אותו שייתן את שמו לקניית המניות ויבוא על שכרו. אדמס מסכים, אנשים רצים לרכוש את המניות וערכן עולה.

בינתיים מצליח אדמס לספר את האמת לפורשיה, היא נרגזת ועוזבת אותו. הדוכס ששונא אותו מצליח לגנוב את השטר. מחזיקי המניות דורשים מאדמס להראות את השטר אבל הוא מודיע שהשטר לא ברשותו. מתחיל עימות מילולי ופיזי ואדמס מתפרסם בעיתונים כנוכל.

לבסוף מרחם עליו הדוכס ומחזיר לו את השטר. אדמס מראה אותו לקהל שמשתכנע ומתחיל שוב לקנות מניות. פורשיה סולחת לו, שניהם חוזרים אל שני האחים. אדמס מחזיר להם את השטר אך אומר שהרוויח במניות ולא צריך כעת מהם דבר והזוג יוצא מחובק ושמח.

## קישורים חיצוניים

* שטר בן מיליון, באתר TCM
* קדימון לסרט שטר בן מיליון, באתר יוטיוב
* הסיפור שטר בן מיליון (באנגלית) בפרויקט גוטנברג (עם סיפורים נוספים)

קטגוריה:סרטי 1954
קטגוריה:סרטים באנגלית
קטגוריה:סרטי קומדיה בריטיים
קטגוריה:סרטים מבוססי סיפורים קצרים
קטגוריה:סרטי דרמה קומית
קטגוריה:סרטי דרמה בריטיים
קטגוריה:סרטי גרגורי פק
קטגוריה:סרטי רונלד נים
Drinking from the Bottle

**Drinking from the Bottle** (בעברית: **שותים מהבקבוק**) הוא שיר של הדי ג'יי והמפיק הסקוטי קלווין האריס מתוך אלבום האולפן השלישי שלו, **. בשיר אף משתתף הראפר הבריטי טייני טמפה. הוא פורסם כסינגל ב-27 בינואר 2013 והגיע למקום החמישי במצעד הסינגלים הבריטי.

## רשימת רצועות

## קרדיטים ואנשי צוות
* סולו– טייני טמפה
* קולות רקע– קלווין האריס, טייני טמפה
* מפיקים– קלווין האריס, ג'יימס ריינולדס, מארק נייט

## מיקומי שיא

## קישורים חיצוניים

## הערות שוליים

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:סינגלים בהוצאת קולומביה רקורדס
לוריקה סגמנטטה

ממוזער|200px|שחזור מודרני של חייל לגיון הלבוש בלוריקה סגמנטטה
**לוריקה סגמנטטה** (Lorica segmentata, בלטינית: "שריון לוחיות" או "שריון מקטעים") הוא שריון לוחות  במשקל כ- 20 ק"גאשר הומצא והיה בשימוש בתקופת האימפריה הרומית בין המאה הראשונה לפנה"ס ועד לסוף המאה ה-2 לספירה. שריון לוחות זה הורכב מחלקי מתכת אשר נעו אחד על גבי השני וכיסו בעיקר את החזה, הבטן, הגב והכתפיים. הסגמנטטה נבנתה על מנת לענות על צורכי הלגיון הרומי כנגד כלי הנשק השונים עמם היה צריך להתמודד עם התרחבותה של האימפריה הרומית.

שריון המקטעים הרומי שימש ברומא גם בזירת הגלדיאטורים. הקרופלאריוס (Crupellarii בלטינית), היה גלדיאטור בעל חימוש כבד במיוחד שצויד בשריון מקטעים שכיסה גם את ידיו ורגליו. ההיסטוריון הרומי טקיטוס תיאר מרד גאלי שהתרחש בשנת 21 לספירה, ואליו הצטרפו קבוצת גלדיאטורים מסוג זה. לדבריו, שריונם הכבד היה חסין לחרבות וחניתות, וכדי להתגבר עליהם נאלצו הלגיונרים הרומים להשתמש בפטישים וגרזנים.

בסוף המאה ה-2 לספירה, לקראת סופה של האימפריה, היות שהשריון היה יקר לייצור ולשימור, הרומאים ויתרו על השריון וחזרו לשריון השרשראות הזול והקל יותר ששלט בצבא הרומי בתקופת הרפובליקה, לוריקה המטה.


קובץ:046 Conrad Cichorius, Die Reliefs der Traianssäule, Tafel XLVI (Ausschnitt 01).jpg|גילוף באבן מהמאה הראשונה לספירה, ובו נראה חייל רומי לבוש בלוריקה סגמנטטה
קובץ:Crupellarius legioXXX 3.jpg|שחזור מודרני של גלדיאטור מסוג קרופלאריוס, הלבוש בלוריקה סגמנטטה


## קישורים חיצוניים

## ביאורים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שריון
קטגוריה:הצבא הרומי
Bookends

**Bookends** (בעברית: **תומכי ספרים**) הוא אלבום האולפן הרביעי של צמד הפולק רוק האמריקאי סיימון וגרפונקל. האלבום הופק על ידי פול סיימון, ארט גרפונקל ורוי האלי, ויצא לאור בארצות הברית ב-3 באפריל 1968 בחברת ההקלטות קולומביה רקורדס.

האלבום היה מועמד בשנת 1968 לפרס גראמי לאלבום הטוב ביותר של השנה. הוא לא זכה, אך השיר "גברת רובינסון" מתוך האלבום זכה בפרס הקלטת השנה. כמו כן, האלבום נכלל ברשימת 500 האלבומים הגדולים בכל הזמנים של מגזין הרולינג סטונס.

## רשימת שירים
כל השירים באלבום נכתבו על ידי פול סיימון, למעט "Voices of Old People" שכתב ארט גרפונקל.

## קישורים חיצוניים

* הסבר על האלבום באתר הרשמי של סיימון וגרפונקל

## הערות שוליים

קטגוריה:אלבומי סיימון וגרפונקל
קטגוריה:אלבומים באנגלית
קטגוריה:אלבומי פולק רוק
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קולומביה רקורדס
Acceptable in the 80s

**Acceptable in the 80s** (בעברית: **מקובל בשנות ה-80**) הוא סינגל הבכורה של המפיק והדי ג'יי הסקוטי קלווין האריס. הוא פורסם בתור הסינגל המוביל מאלבום האולפן הראשון של האריס, *[[I Created Disco]], *ב-11 בדצמבר 2006. השיר הפך ללהיט הראשון של האריס שנכנס למצעד הסינגלים הבריטי, ודורג במקום ה-10.

## וידאו קליפ
הקליפ, בבימויו של ווף וואן-באו, הכולל תפניות ורמיזות רבות לשנות השמונים, ביניהם התסרוקות הגדולות והסטראוטיפיות והאורות הצבעוניים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי 2006
קטגוריה:סינגלי בכורה מ-2007
קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:שירי פלטינה כפולה באוסטרליה
קטגוריה:סינגלים בהוצאת קולומביה רקורדס
The Girls (שיר)

**The Girls** (בעברית: **הבנות**) הוא שיר של הדי ג'יי והמפיק הסקוטי קלווין האריס. הוא פורסם בתור הסינגל השני מתוך אלבום הבכורה שלו אלבום האולפן, I Created Disco, ב-4 ביוני 2007. "The Girls" היה לשיר שדורג במקום הגבוה ביותר במצעד הסינגלים הבריטי באלבומו הראשון, בכך ששבוע לאחר שפורסם, הוצג במקום ה-3. גרסה מוברחת של השיר דלפה על קובץ והופצה מספר חודשים לפני שהאלבום פורסם.

## מיקומי שיא

## קישורים חיצוניים

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
פלורנס דאגדייל

**פלורנס אמילי דאגדייל** (באנגלית: **Florence Emily Dugdale**; 12 בינואר 1879 - 17 באוקטובר 1937) הייתה סופרת ילדים אנגלייה ואשתו השנייה של הסופר תומאס הרדי. היא כתבה את הביוגרפיה של הרדי.

## ביוגרפיה
דאגדייל נולדה ברובע אדמונטון שבלונדון, בתו של מנהל בית ספר אדוארד דאגדייל. היא למדה בבית הספר "National Infants School" ברובע אנפילד במשך שנתיים עד 1886, ואחר כך למדה בבית הספר לבנות סיינט אנדרו. כשהייתה בת 20 שילמו הוריה 9 פני לשבוע עבור לימודיה בבית הספר "Higher Grades School".

החל משנת 1895 התמקדו חייה של דאגדייל בהוראה. היא התחילה ללמוד בבית הספר לבנות סיינט אנדרו, שם זכו היא ואחותה אתל בפרסים מטעם מועצת החינוך של הבישופות על "ידע דתי ומיומנות בנושאים חילוניים". ב-1897 הוסמכה כמורה בבית הספר של אביה. דאגדייל הייתה בת לוויה לליידי סטוקר, אשתו של סר ת'ורנלי סטוקר אחיו של ברם סטוקר, מחבר הספר "דרקולה".

ב-1905 בהיותה בת 26 פגשה דאגדייל לראשונה את הסופר תומאס הרדי. היא הפכה לידידה ועוזרת שלו, וב-1908 הפסיקה ללמד, הן כדי שתוכל לסייע להרדי והן כדי לפתוח בקריירת כתיבה משלה. ב-1912 פרסמה את ספרה הראשון "The Book of Baby Birds" שלו תרם גם הרדי. באותה שנה מתה אֶמָה אשתו של הרדי. ב-1913 עברה דאגדייל לגור בביתו של הרדי "מקס גייט" בדורצ'סטר שבמחוז דורסט. שנה אחר כך ב-1914 הם התחתנו בכנסיית סיינט אנדרו באנפילד, על אף פער הגילים ביניהם שהיה 39 שנה.

במהלך הנישואים מצאה פלורנס את עצמה חיה בצלה של אֶמָה, שלמרבה האירוניה הרדי הזניח אותה כשהייתה בחיים. שירי האהבה הנלהבים שכתב הרדי אחרי מותה של אֶמָה, הביכו ואמללו את פלורנס. עם זאת כשהרדי נפטר ב-1928 בגיל 87, היא הייתה מוכת יגון עד כדי כך שנדרש רופא לטפל בה.

בני הזוג הרדי היו חברים של ת.א. לורנס, ופלורנס השתתפה בהלוויה שלו.

פלורנס הרדי נפטרה במקס גייט מסרטן בגיל 58. גופתה נשרפה בקרמטוריום ווקינג, ואפרה נטמן בחצר הכנסייה סטינספורד, שם נקברו לבו של הרדי ואשתו הראשונה.

## ספריה

*  Illustrated by Edward Julius Detmold.
* 
* 


## קישורים חיצוניים
* פלורנס דאגדייל באתר של תומאס הארדי
* 

## הערות שוליים

קטגוריה:סופרות ילדים ונוער בריטיות
קטגוריה:ביוגרפים
קטגוריה:תומאס הרדי
קטגוריה:סופרות אנגליות

קטגוריה:בריטיות שנולדו ב-1879
קטגוריה:בריטיות שנפטרו ב-1937
קטגוריה:בריטים שנפטרו ב-1937
רמות גולדה מאיר

[ממוזער|כיכר בשכונה עם מיצג של [לוחם אש|כבאים ברקע תחנת כיבוי נוף הגליל ומפקדת מחוז צפון]]
שכונת **רמות גולדה מאיר** (לשעבר **הר יונה א' והר יונה ב**'), היא שכונה בנוף הגליל (נצרת עילית), שנבנתה בתחילת שנות ה-90 כחלק מהתרחבות העיר במטרה לקלוט את גל העלייה מברית המועצות לשעבר.

העיר נצרת עילית נוסדה ב-1957 על גבעות ממזרח לעיר נצרת. בסוף שנות ה-80 החליטה מדינת ישראל להרחיב את גבולותיה לכיוון צפון על קרקעות שהופקעו מתושבי משהד, עין מאהל וכפר כנא. השכונה הוקמה בשני חלקים, תחילה על שלוחה היורדת מכיוון הפסגה הדרומית של הר יונה לכיוון מערב (שכונת הר יונה א'), ולאחר מכן על שלוחה היורדת מכיוון הפסגה הצפונית של ההר לכיוון צפון-מערב (שכונת הר יונה ב'). בנוסף להם, הוקמה ב-2012 מצפון להם שכונת הר יונה ג', שנבנתה על המורדות הצפוניים של הפסגה הצפונית של ההר. שכונה זו מיועדת לציבור החרדי.

בשכונה יש שני בתי ספר יסודיים ממלכתיים, בית ספר "נטופה" בהר יונה א' ובית ספר "יודפת" בהר יונה ב', מרכז דואר שכונתי, קופת חולים, מתנ"ס ושני מרכזי קניות זעירים. ב-2021 נחנכה בשכונה תחנת כיבוי אש ומפקדת מחוז צפון. מדרום לשכונה נמצא אזור התעשייה הר יונה.

## הערות שוליים

קטגוריה:נוף הגליל: שכונות
תומר פישמן

**תומר פישמן** (נולד ב-5 ביוני 1983) הוא קומיקאי, תסריטאי ויוצר תוכן ישראלי. השתתף בפלטפורמות מוכרות כמו ערוץ הילדים, וערוץ 2, לצד מיזמי-שוליים כמו סדרות רשת קומיות בהפקה פרטית.

## ביוגרפיה
בילדותו גדל מספר שנים בניוטון  שבמסצ'וסטס, בעקבות שליחות מעבודתו של אביו. את שירותו הצבאי עשה לצד טל טירנגל כמדריכי כלואים בכלא 4.

בשנת 2008 השתתף ב"פרויקט ביפ" כחלק מההרכב הקומי חמלל"ו יחד עם אסי גל ועידו פרנקל, וההרכב נהיה לאחד מארבעת ההרכבים הזוכים בתחרות. בהמשך השתתף בתוכנית "אין מה לראות", אותה הגישו זוכי הפרויקט, בערוץ ביפ.

החל משנת 2011 החל ליצור ולהשתתף בסדרות רשת קומיות שונות, ביניהן "כוח סודוקו", "דירה 17", "אז אתה עומד למות בכל רגע" ועוד.

בשנת 2012 השתתף בתוכנית המערכונים "מצב כפית", מבית היוצר של "דומינו גרוס".

בשנת 2014 כתב לתוכנית "לילה תירס" בערוץ 2, והשתתף בתוכנית "חלם בהלם" שבערוץ החינוכית.

היה חבר בקולקטיב הקומי "כל מה שמצחיק בעולם" יחד עם ניב מג'ר, גלית חוגי, ירמי שיק בלום, ליאור אמסטרדמסקי, אסף קפלנסקי, ואריאל ויסמן בו יצר מערכוני רשת והשתתף בערבי סטנד-אפ של חברי הקולקטיב.

בשנת 2015 יצרו פישמן, מג'ר, בלום ואמסטרדמסקי את התכנית "נדחפים" בערוץ הילדים. בנוסף, השתתף פישמן בתפקידי אורח ב"ארץ נהדרת", "אלישע" ו"גאליס".

בשנת 2017 החל לכתוב למספר תוכניות, בהן "היום בלילה" עם גורי אלפי, "טלוויזיה מהעתיד" ו"הכל הולך".

בשנת 2018 המשיך פישמן לכתוב לתוכניות הטלוויזיה בהן הוא פעיל, והחל להופיע בהופעות סטנד-אפ יחד עם ירמי שיק בלום. בנוסף לכך הוא השתתף בקמפיין הפרסומות של מילקי יחד עם רועי כפרי.

בשנת 2025 שיחק בסרט "ילד זין".

## חיים אישיים
פישמן בזוגיות ואב לבת.

## קישורים חיצוניים

* 
* 
* 
* תומר פישמן בפודקאסט "מאחורי כל צחוק" עם אלדד שטרית בקול האוניברסיטה של אוניברסיטת רייכמן

## הערות שוליים

קטגוריה:שחקני קולנוע וטלוויזיה ישראלים
קטגוריה:קומיקאים ישראלים
קטגוריה:מנחי ערוץ הילדים
קטגוריה:תסריטאי טלוויזיה ישראלים
קטגוריה:זוכים בתוכניות מציאות ישראליות
קטגוריה:ישראלים שנולדו ב-1983